section_heading: Efekti
paragraph_text: Moving Picture Company kreirala je završnu hotelsku sekvencu. Za goreći hotelski interijer nisu korištene digitalno generirane snimke, a sve je na setu nadzirao Chris Corbould. Cjelovita replika eksterijera zgrade korištena je za snimanje eksplozije hotela tijekom Bondova i Camilleina bijega. Brodska sekvenca bila je druga scena koja je zahtijevala jako malo digitalije. Double Negative radio je na zamjeni nekoliko kadrova vidljivih kaskadera digitalnom verzijom Craigove glave.